Podban
<s>Podban, banovac, viceban (lat. vicebanus) bila je funkcija visokog državnog dužnosnika u Hrvatskoj, zamjenik bana u slučaju njegove odsutnosti ili spriječenosti.</s>

<s>Funkcija se javlja su srednjem vijeku te do izražaja dolazi u 16. stoljeću i prvoj polovini 17. stoljeća.</s><s>U razdoblju od 13. stoljeća do 1476. postojala su dva bana: jedan za teritorij Slavonije, a drugi za područje Hrvatske i Dalmacije.</s><s>Svaki ban je sebi na saboru imenovao, isključivo iz redova domaćeg plemstva, svog banovca.</s><s>Slavonski banovac je redovito bio župan zagrebački ili križevački, a hrvatski župan kninski.</s>

<s>Podban je nakon ustoličenja bana polagao prisegu pred Hrvatskim saborom i obnašao funkciju dokle i ban koji ga je izabrao.</s><s>Otkako je od vremena kralja Matije I. Korvina (1458.-1490.) uvedena funkcija i titula jedinstvenog hrvatsko-dalmatinsko-slavonskog bana, podban je ujedno, do 1756. obnašao i funkcije velikih župana Zagrebačke i Križevačke županije.</s>

<s>Od 17. stoljeća u sudskim funkcijama je bana zamjenjivao protonotar, iako je podban zadržao mjesto predsjednika oktavalnog suda.</s><s>Funkcija podbana postojala je i u banskoj vladi (1850.-1854.).</s><s>Nakon Hrvatsko-ugarske nagodbe 1868. godine bana je zamjenjivao predstojnik odjela za unutrašnje poslove, koji se uobičajeno naziva podbanom.</s><s>I pomoćnik bana u Kraljevini Jugoslaviji uobičajeno je naziva podbanom.</s><s>U Banovini Hrvatskoj bila je ustanovljena funkcija podbana.</s>

<s>Popis hrvatskih banovaca (podbanova) 16. - 18. stoljeća</s>

<s>Ambroz Gregorijanec (11. studenog 1557. - 25. srpnja 1565.)
 Ivan Forčić od Butine Vasi (25. srpnja 1565. - siječanj 1573.)
 Ladislav Bukovečki od Bukovice (1573. - 6. veljače 1578.)
 Stjepan Gregorijanec (06. travnja 1578. - 25. srpnja 1581.)
 Gašpar Druškovečki (25. srpnja 1581. - 12. travnja 1584.)
 Ivan od Zaboka (12. travnja 1584. - početak 1586.)
 Ladislav Imprić od Jamnice (21. travnja 1586. - 6. siječnja 1591.)
 Stjepan Berislavić Malomlački (1591. - 7. studenog 1596.)
 Gašpar Petričević od Miketinca (07. studenog 1596. - 14. travnja 1598.)
 Juraj Keglević Bužimski (14. travnja 1598. - 21. listopada 1599.)
 Krsto Mrnjavčić Brezovački (21. listopada 1599. - proljeće 1626.)
 Toma Mikulić (08. srpnja 1626. - 23. listopada 1628.)
 Juraj Gašpar Konjski (23. listopada 1628. - 12. listopada 1638.)
 Stjepan Berislavić ml. (22. rujna 1640. - početak 1642.)
 Gašpar Orehovečki (30. travnja 1642. - 2. rujna 1672.)
 Nikola Gotal (22. rujna 1672. - početak 1681.)
 Baltazar Vragović (16. travnja 1681.- početak 1690.)
 Stjepan Jelačić Bužimski (13. veljače 1690. - travanj 1712.)
 Adam Daniel Rauch (17. kolovoza 1714. - kraj 1728.)
 Nikola Malenić (02. svibnja 1729. - kraj 1732.)
 Juraj Czindery (13. kolovoza 1733. - početak 1739.)
 Baltazar Bedeković Komorski (21. svibnja 1739. - početak 1743.)
 Ivan Rauch (08. travnja 1743. - svibanj 1756.)</s>

<s>Povezani članci 
 ban
 protonotar
 Jakov II.</s><s>Nikolić Bribirski</s>

<s>Bilješke</s>

<s>Literatura</s>

<s>Engelsfeld, Neda, "Povijest hrvatske države i prava: razdoblje od 18. do 20. stoljeća", Pravni fakultet, Zagreb, 2002.</s><s>ISBN 953-6714-41-8
 "Pravni leksikon", Leksikografski zavod Miroslav Krleža, Zagreb, 2006.</s><s>Šišić, F., Povijest Hrvata, pregled povijesti hrvatskog naroda, prvi i drugi dio, Split, 2004.</s><s>ISBN 953-214-196-0 (cjelina)</s>

<s>Titule
Povijest Hrvatske</s>

